**ΕΛΛΗΝΙΚΗ ΔΗΜΟΚΡΑΤΙΑ 28/12/22**

**ΔΗΜΟΣ ΜΟΣΧΑΤΟΥ-ΤΑΥΡΟΥ**

Γραφείο Τύπου: 2132019636

Graftip.mt@gmail.com

**ΔΕΛΤΙΟ ΤΥΠΟΥ**

**Ομόφωνη απόφαση του Δημοτικού Συμβουλίου Μοσχάτου-Ταύρου: Να επανέλθουν οι αντικειμενικές αξίες στις προγενέστερες χαμηλότερες τιμές**

Η αρμοδιότητα χάραξης της φορολογικής πολιτικής ανήκει εξ ολοκλήρου στο Υπουργείο Οικονομικών και στη κεντρική Διοίκηση. Οι Δήμοι ούτε λειτουργούν ως κτηματολογικά γραφεία ή συμβολαιογραφεία, ούτε έχουν τις δυνατότητες να ελέγχουν αγοραπωλησίες ή ενοικιάσεις ακινήτων, γεγονός που στην ελεύθερη οικονομία είναι αποκλειστικά θέμα προσφοράς- ζήτησης και δεν είναι δυνατόν να αποτελέσει **αιτία αύξησης των αντικειμενικών αξιών.**

Είναι λοιπόν απορίας άξιο **η υπερβολική αύξηση μέχρι και 80% των αντικειμενικών αξιών** στην περιοχή του Δήμου μας συγκρινόμενες με τιμές σε όμορους Δήμους. Επιπρόσθετα, οι υπέρμετρες αυξήσεις των αντικειμενικών αξιών **δημιουργούν σοβαρά προβλήματα στην απόκτηση ελεύθερων χώρων** από τους Δήμους.

Για το λόγο αυτό το Δημοτικό Συμβούλιο έλαβε υπόψη του τα παρακάτω συγκριτικά στοιχεία μεταξύ όμορων περιοχών και αποφάσισε ομόφωνα την επαναφορά των αντικειμενικών αξιών στις προγενέστερες τιμές:

***Α’ ΓΡΑΜΜΙΚΗ ΖΩΝΗ ΜΟΣΧΑΤΟΥ*** *(πρόσοψη μόνο στην Λ. Ποσειδώνος)*

*Στο Μοσχάτο μέχρι 31/12/2021 η τιμή ήταν 1.800€. Από 1/1/2022 είναι 2.700€. Η οδός Ποσειδώνος που ανήκει στον Δήμο Καλλιθέας η τιμή είναι 31/12/2021 είναι: 1.400€. Από 1/1/2022 είναι 1.550€*

***ΜΕΤΑΒΟΛΗ ΤΙΜΗΣ ΖΩΝΗΣ ΠΑΡΑΛΙΑΚΟΥ ΜΕΤΩΠΟΥ*** *(ΠΟΣΕΙΔΩΝΟΣ –ΕΘ. ΜΑΚΑΡΙΟΥ)*

*ΠΕΙΡΑΙΑΣ Ν ΦΑΛΗΡΟ Από 1.300€ σε 1.850€ αύξηση 42,31%*

***ΜΟΣΧΑΤΟ Από 1.800€ σε 2.700€ αύξηση 50%***

*ΚΑΛΛΙΘΕΑ Από 1.650€ σε 1.850, αύξηση 12,12%*

*ΠΑΛΑΙΟ ΦΑΛΗΡΟ Από 2.100€ σε 2.850, αύξηση 35,71%*

***Β’ ΖΩΝΗ ΜΟΣΧΑΤΟΥ (το τμήμα του Μοσχάτου μεταξύ της Λ. Ποσειδώνος και της οδού Φλέμινγκ)***

*Μέχρι 31/12/2021 η τιμή ήταν 1.250€, από 1/1/2022 η τιμή 2.300€*

***Θ’ ΖΩΝΗ ΚΑΛΛΙΘΕΑΣ & Ι1 ΓΡΑΜΜΙΚΗ ΚΑΛΛΙΘΕΑΣ (Γύρω από το ΝΙΑΡΧΟΣ)***

*Μέχρι 31/12/2021 η τιμή ήταν 1150€, από 1/1/2022 η τιμή 1.350€*

***Γ’ ΖΩΝΗ ΜΟΣΧΑΤΟΥ*** *(ανήκει το μεγαλύτερο τμήμα του Μοσχάτου & Γράμμου)*

*Μέχρι 31/12/2021 η τιμή ήταν 1.200€, από 1/1/2022 η τιμή 2.050€*

***Δ’ ΖΩΝΗ ΜΟΣΧΑΤΟΥ*** *(πρόσοψη στους ποταμούς Κηφισού & Ιλισού)*

 *Μέχρι 31/12/2021 η τιμή ήταν 1.150€, από 1/1/2022 η τιμή 1.950€*

***ΕΠΙΣΗΜΑΝΣΕΙΣ :***

***Α]******Ο Ιλισός ποταμός*** *είναι φυσικό όριο του Δήμου με τον Δήμο Καλλιθέας. Η παράλληλη του ποταμού οδός Ιλισού, που ανήκει στον Δήμο Μοσχάτου- Ταύρου έχει τιμή ζώνης σήμερα 1.950€. Η παράλληλη του ποταμού οδός Παν. Τσαλδάρη, που ανήκει στον Δήμο Καλλιθέας, στην* ***ΙΒ’ Γραμμική ζώνη του Δήμου Καλλιθέας*** *με τιμή ζώνης από 1/1/2022 είναι 1.300€ (η τιμή της ζώνης αυτής μέχρι 31/12/2021 ήταν 1.100€) .*

***Β]******Ο Κηφισός ποταμός είναι φυσικό όριο του Δήμου με τον Δήμο Πειραιά.*** *Η παράλληλη του ποταμού οδός, που ανήκει στον Δήμο Μοσχάτου - Ταύρου έχει αντικειμενική αξία* ***1.950****€τ ο μ2 και η άλλη πλευρά του ποταμού που ανήκει στον Δήμο Πειραιώς, ανήκει στην ΙΑ’ Γραμμική ζώνη του Δήμου Πειραιά με τιμή ζώνης από 1/1/2022 ήταν* ***1.750€*** *(η τιμή της ζώνης αυτής μέχρι 31/12/2021 ήταν 1.250€) .*

***Γ] ΣΤ’ ΖΩΝΗ ΜΟΣΧΑΤΟΥ (πρόσοψη επί της οδού Πειραιώς)*** *Μέχρι 31/12/2021 είναι 1.050€ Από 1/1/2022 είναι 1.450€ Η τιμή ζώνης ( 1.450€) της οδού Πειραιώς είναι ταυτόσημη για το τμήμα που βρίσκεται στο Δήμο Μοσχάτου - Ταύρου και στο Δήμο Νίκαιας - Αγ. Ιωάννη Ρέντη.*

**Η παράθεση των προαναφερθέντων συγκριτικών στοιχείων αναδεικνύουν σημαντικές διαφορές στις αντικειμενικές τιμές** μεταξύ όμορων περιοχών γεγονός που αποτυπώθηκε στο πρόσφατο Δημοτικό Συμβούλιο του Δήμου Μοσχάτου- Ταύρου. Με βάση τα παραπάνω, με **ομόφωνη απόφαση του, το Δημοτικό Συμβούλιο, ύστερα από εισήγηση του Δημάρχου Μοσχάτου Ταύρου Ανδρέα Γ. Ευθυμίου,** **πρότεινε** στο Υπουργείο Οικονομικών τα εξής :

* **Την επαναφορά των αντικειμενικών αξιών στις προγενέστερες τιμές με μηδενική αύξησή τους λαμβάνοντας υπόψη τη δύσκολη οικονομική συγκυρία και την ενεργειακή κρίση, την ακρίβεια και όλες τις συνέπειες που βιώνουν οι συμπολίτες μας.**
* **Την ύπαρξη μιας διαφορετικής πολιτικής αντιμετώπισης στο ζήτημα της ακίνητης περιουσίας με απαλλαγή του ΕΝΦΙΑ από την α΄ κατοικία, διατηρώντας τα δικαιώματα των δικαιούχων για τη λήψη επιδομάτων – παροχών (ΚΕΑ, ΕΚΑς κ.α)**

**Ο Δήμαρχος Μοσχάτου Ταύρου Ανδρέας Γ. Ευθυμίου δήλωσε σχετικά:**

***«Για τις υψηλές αντικειμενικές τιμές των ακινήτων, ο Δήμος μας μέσω των κομμάτων έφερε το θέμα στη Βουλή και συνέβαλε στην επανεξέτασή τους με το νομοσχέδιο που συζητείται αυτή την περίοδο.***

***Σύμφωνα με τα στοιχεία του Υπουργείου Οικονομικών, 300 δήμοι, επί συνόλου 332 όλης της ελληνικής επικράτειας, δεν υπέβαλλαν υπομνήματα με τις απόψεις τους κατά την αρχική διαδικασία προσδιορισμού των αντικειμενικών αξιών την περίοδο 2020-2021, γιατί η χάραξη φορολογικής πολιτικής ανήκει στο Υπουργείο Οικονομικών. Για το λόγο αυτό διεκδικούμε την επαναφορά των αντικειμενικών αξιών στις προγενέστερες τιμές.***

***Στα τελευταία χρόνια οι διαφορετικές κρίσεις (οικονομική κρίση, πανδημία, πόλεμος στην Ουκρανία, ενεργειακή και κλιματική κρίση κλπ) αλληλοτροφοδοτούνται και καθίστανται ισχυρότερες. Συνεπώς δεν θα πρέπει να επιβάλλονται κεντρικές πολιτικές που επιβαρύνουν τον πληθυσμό σε πολλαπλά επίπεδα.***

***Εύχομαι υγεία, αγάπη και αλληλεγγύη για τη νέα χρονιά».***

**Από το Γραφείο Τύπου**